Βικιπαίδεια:Βικιπύλη/Ιστορία - Βικιπαίδεια

# Βικιπαίδεια:Βικιπύλη/Ιστορία

### Από τη Βικιπαίδεια, την ελεύθερη εγκυκλοπαίδεια

< Βικιπαίδεια:Βικιπύλη

εμφ. επεξ. Βικιπύλη Ιστορία

Ιστορία είναι η επιστήμη που μελετά το ανθρώπινο παρελθόν. Γενικά ιστορία καλείται η συστηματική μελέτη & έκθεση σημαντικών γεγονότων, τα οποία έγιναν στο παρελθόν και παρουσιάζουν επιστημονικό και κοινωνικό ενδιαφέρον. Η ιστορία υπήρξε πάντοτε, για τους μεγάλους, το μέσον για να ανασυνδέσουν το χθές με το σήμερα. Το μειονέκτημα της ιστορίας απένταντι στις άλλες επιστήμες είναι οτι δουλεύει πάνω σε ένα δεδομένο που δεν μπορεί να αγγίξει. Ο ιστορικός δεν έχει την ευκαιρία της επαλήθευσης συνεπώς όλα είναι θεωρητικά. «Πατέρας της ιστορίας» θεωρείται ο Ηρόδοτος παρ'ολα αυτά σπουδαιότερος ιστορικός της Αρχαίας Ελλάδας θεωρείται ο Θουκυδίδης. Μούσα της ιστορίας θεωρείται η Κλειώ. Η γενικά αποδεκτή περιοδολόγηση της ιστορίας περιλαμβάνει:

- Την Προϊστορική εποχή: Καλύπτει το χρονικό διάστημα από την εμφάνιση του ανθρώπου έως το 3500 π.Χ. περίπου και εξετάζεται από την Προϊστορία.
- Την Αρχαιότητα: Καλύπτει το χρονικό διάστημα από το 3500 π.Χ. έως το 400 μ.Χ. περίπου και εξετάζεται από την Αρχαία Ιστορία.
- Τον Μεσαίωνα: Καλύπτει το χρονικό διάστημα από το 400 μ.Χ. έως το 1500 μ.Χ. περίπου και εξετάζεται από την Μεσαιωνική Ιστορία.
- Την Νεώτερη Εποχή: Καλύπτει το χρονικό διάστημα από το 1500 μ.Χ. έως σήμερα και εξετάζεται από την Σύγχρονη Ιστορία.

εμφ. επεξ. Επιλεγμένο λήμμα

Με τον όρο Κυπριακό πρόβλημα ονομάζεται στη σύγχρονη Ιστορία και Διπλωματία το σύνολο των ζητημάτων που προέκυψαν αρχικά από τον αγώνα των κατοίκων της Κύπρου για αυτοδιάθεση και αποτίναξη του βρετανικού αποικιακού καθεστώτος και στη συνέχεια από την εσωτερική διαμάχη ανάμεσα στην ελληνική και τουρκική εθνική κοινότητα του νησιού. Αντικείμενο της διαμάχης υπήρξε ο ρόλος κάθε μιας από τις δύο εθνικές κοινότητες στο νέο κράτος, η διανομή της εξουσίας μεταξύ τους, και οι σχέσεις του νέου κράτους με τις μητροπολιτικές χώρες των δύο κοινοτήτων, την Ελλάδα και την Τουρκία. Το πρόβλημα είναι σήμερα διεθνές και συνίσταται στην κατοχή από την Τουρκία του βόρειου τμήματος της ανεξάρτητης και διεθνώς αναγνωρισμένης Κυπριακής Δημοκρατίας, με σκοπό την αναγνώριση του κατεχόμενου εδάφους ως ανεξάρτητου τουρκοκυπριακού κράτους.

Το Κυπριακό πρόβλημα είναι πολύπλοκο, χρονολογείται από τις αρχές του 20ου αιώνα και οφείλεται σε πολλούς παράγοντες, που μεταβάλλονταν κατά την μακρόχρονή του πορεία. Το Κυπριακό πρόβλημα είναι πολύπλοκο, χρονολογείται από τις αρχές του 20ου αιώνα και οφείλεται σε πολλούς παράγοντες, που μεταβάλλονταν κατά την μακρόχρονή του πορεία. Μεταξύ των παραγόντων οι πιο σημαντικοί είναι η αντιπαλότητα μεταξύ των δύο κοινοτήτων του νησιού, Ελληνοκυπρίων και Τουρκοκυπρίων, η αντιπαράθεση ανάμεσα στην Ελλάδα και την Τουρκία, αλλά και η γεωστρατηγική θέση του νησιού («αβύθιστο αεροπλανοφόρο» στην Ανατολική Μεσόγειο), η οποία εξυπηρετούσε τα συμφέροντα ξένων δυνάμεων, κυρίως της Μεγάλης Βρετανίας και των Ηνωμένων Πολιτειών, στη Μέση Ανατολή, χωρίς να παραβλέπεται το ενδιαφέρον που είχε επιδείξει κατά καιρούς η Σοβιετική Ένωση.

περισσότερα... | αρχείο

εμφ. επεξ. Επιλεγμένη εικόνα
Αμερικανικό πολεμικό πλοίο κατα τη διάρκεια άσκησης στο Πουέρτο Ρίκο.
1/7/84, Phan J. Alan Elliott

Αρχείο εικόνων...

εμφ. επεξ. Γνωρίζατε ότι

- ο Ιωάννης Μεταξάς ήταν κόμης.
- ο Κωνσταντίνος Μητσοτάκης είναι ανηψιός του Βενιζέλου.
- την περίοδο της βεντέτας μεταξύ των μανιάτικων οικογενειών, των Γιατράκων και Στεφανόπουλων, μετοίκησαν 3.000 Μανιάτες, κυρίως μέλη των δύο αυτών οικογενειών, στην Ιταλία.
- είχε προταθεί στον Αϊνστάιν το αξίωμα του πρωθυπουργού του Ισραήλ.

εμφ. επεξ. Προσωπικότητες

Ο Αδόλφος Χίτλερ (γερμ. Adolf Hitler, προσωνυμία Φύρερ Führer (Ηγέτης)) (20 Απριλίου, 1889 - 30 Απριλίου, 1945) ήταν δικτάτορας της ναζιστικής Γερμανίας και ηγέτης του Ναζιστικού Κόμματος. Από το 1933 εώς το 1945 ήταν επίσης Καγκελάριος της Γερμανίας, επικεφαλής της κυβέρνησης και του κράτους. Ο Χίτλερ συνέβαλε σημαντικά στην διαμόρφωση της παγκόσμιας ιστορίας, τόσο σε εσωτερικό όσο και σε διεθνές επίπεδο. Με τις ενέργειες που έκανε για την επαναλειτουργία της πολεμικής βιομηχανίας αλλά και της βιομηχανίας γενικότερα, βοήθησε τη Γερμανία να ξεπεράσει τα οικονομικά προβλήματα που είχε μετά τον Α' Παγκόσμιο Πόλεμο. Κατάφερε να πείσει το γερμανικό λαό ότι μόνο το κόμμα του μπορούσε να αποκαταστήσει τις αδικίες που είχε υποστεί η Γερμανία μετά την συνθήκη των Βερσαλλιών. Με συγκεκριμένους πολιτικούς χειρισμούς κατάφερε να ενσωματώσει στο Τρίτο Ράιχ μεγάλο μέρος των γερμανικών πληθυσμών τους οποίους η συνθήκη των Βερσαλλιών είχε αφήσει εκτός Γερμανίας. Ταυτόχρονα πήρε πολλά μέτρα υπέρ των ασθενέστερων οικονομικά τάξεων εφαρμόζοντας επαναστατικά για την εποχή μέτρα, όπως κοινωνικό τουρισμό, καταπολέμηση της ανεργίας, 8ωρη απασχόληση κ.ο.κ. Εκμεταλλεύθηκε την δυσφορία των χτυπημένων από τον πληθωρισμό Γερμανών για να τους στρέψει εναντίον των "πλούσιων" Εβραίων. Παρά το γεγονός πως οι κομμουνιστές στη Γερμανία διώκονταν κατάφερε να συμμαχήσει με τη Σοβιετική Ένωση. Μετά την απόρριψη από την Πολωνία των γερμανικών προτάσεων σχετικά με την Ελεύθερη Πόλη του Ντάντσιχ και τον Πολωνικό Διάδρομο ο Χίτλερ διέταξε επίθεση, την 1η Σεπτεμβρίου 1939, πυροδοτώντας τον Β΄Παγκόσμιο Πόλεμο. Μετά από μια σειρά στρατιωτικών επιτυχιών, βασισμένων κυρίως στην τακτική του "αστραπιαίου πολέμου" (blitzkrieg), η ναζιστική Γερμανία είχε υπό τον έλεγχό της το μεγαλύτερο μέρος της Ευρώπης. Το 1942 όμως, μετά την αποτυχία στο Ανατολικό Μέτωπο και τη μάχη του Ελ Αλαμέιν στη Βόρεια Αφρική, ο πόλεμος πήρε νέα τροπή και η Γερμανία του Χίτλερ βρέθηκε να αμύνεται ενάντια στους προελαύνοντες Συμμάχους. Αντιμέτωπος με την ολοκληρωτική ήττα, ο Χίτλερ αυτοκτόνησε στο Βερολίνο τον Απρίλιο του 1945 λίγο πριν από την κατάληψη του υπογείου καταφυγίου της Καγκελαρίας από τον Ερυθρό Στρατό. Το τέλος του σήμανε και το τέλος του καθεστώτος το οποίο άφησε τη Γερμανία σε ερείπια.

περισσότερα... | αρχείο

εμφ. επεξ. Ειδήσεις

Οίκος Christie's - Δημοπρασία των Βασιλικών αντικειμένων
Ολοκληρώθηκε η διήμερη δημοπρασία των αντικειμένων της συλλογής του βασιλιά Γεωργίου Α’. Το ποσό που συγκεντρώθηκε στο διήμερο της δημοπρασίας και από την εκποίηση των 850 αντικειμένων της συλλογής είναι 14.194.338 ευρώ. Τα αντικείμενα τα οποία απέσπασαν το μεγαλύτερο ενδιαφέρον στη δεύτερη μέρα της δημοπρασίας, σε εξαιρετικά μεγάλες τιμές, είναι δύο μεγάλες ασημένιες σουπιέρες με τη βάση τους, δώρο στο βασιλιά Γεώργιο Α’ από μέλη της οικογενείας του για την επέτειο του γάμου του, (302.000 ευρώ), με τιμή εκκίνησής 45.000-74.000 ευρώ, ένα ασημένιο αγαλματίδιο με τον βασιλιά της Δανίας Χριστιανό, έφιππο, και στη βάση του η απεικόνιση της ενθρόνισης του βασιλιά Γεωργίου Α’, (196.600 ευρώ), με τιμή εκκίνησής 23.000-37.000 ευρώ και ένα πλήρες γαλλικό ασημένιο σερβίτσιο, το οποίο ο βασιλιάς Γεώργιος Α’ χρησιμοποιούσε στις δεξιώσεις, (198.811 ευρώ), με τιμή εκκίνησης 59.000-88.000 ευρώ. Τα αντικείμενα εκποιήθηκαν πέντε φορές πάνω από τις τιμές που είχε ο επίσημος κατάλογος της δημοπρασίας. Όπως δήλωσε στους δημοσιογράφους η εκπρόσωπος Τύπου του Οίκου Κρίστις, Ξανθή Σκουλαρίκη, «Ο οίκος Κρίστις είναι εξαιρετικά ικανοποιημένος από την πορεία της δημοπρασίας αφού εκδηλώθηκε ενδιαφέρον από όλο τον κόσμο. Ο Οίκος Κρίστις πουλά μόνο αντικείμενα τα οποία καλύπτονται από όλες τις νόμιμες διαδικασίες. Παρ'ολα αυτά ο Οίκος Κρίστις θα συνεχίσει τις συζητήσεις του με την ελληνική κυβέρνηση».

Πηγή: http://ert.gr

αρχείο ειδήσεων

εμφ. επεξ. Τι μπορείτε να κάνετε

Μπορείτε να συνεισφέρετε στα παρακάτω άρθρα :

- Επιμέλεια: Ιστορία, Μεσαιωνική Ιστορία, Βυζαντινή αυτοκρατορία, Μακεδονικό πρόβλημα, Δουκάτο των Αθηνών, Ονομασίες των Ελλήνων
- Επέκταση ή βελτίωση: Ιστορία, Α' Παγκόσμιος Πόλεμος, Παγκόσμιος Πόλεμος, Ιστορία της Καθολικής Εκκλησίας, Μεσαίωνας, Επταετής Πόλεμος, Πογκρόμ, Ελληνική επανάσταση του 1821, Χούντα των Συνταγματαρχών, Ψυχρός πόλεμος, Ναυμαχία της Σαλαμίνας, Μάχη του Μαραθώνα Μάχη των Θερμοπυλών
- Επιθυμητά: Προϊστορική εποχή, Προϊστορία, Περσικοί πόλεμοι, Γεωμετρική Εποχή, Αυτοκρατορία της Νίκαιας, Ισπανοαμερικανικός πόλεμος, Δίκη της Νυρεμβέργης, Αμερικανική Επανάσταση

εμφ. επεξ. Κατηγορίες

- Κατηγορία:Γενεαλογία
- Κατηγορία:Προϊστορία
- Κατηγορία:Αρχαία ιστορία
- Κατηγορία:Μεσαιωνική Ιστορία
- Κατηγορία:Σύγχρονη Ιστορία
- Κατηγορία:Ιστορική Γεωγραφία
- Κατηγορία:Εκκλησιαστική Ιστορία
- Κατηγορία:Ευρωπαϊκή ιστορία
- Κατηγορία:Στρατιωτική ιστορία
- Κατηγορία:Ναυτική Ιστορία
- Κατηγορία:Ιστορία

εμφ. επεξ. Είπαν για την ιστορία

Σπουδαίες ρήσεις που είπαν σπουδαίες προσωπικότητες για την ιστορία

- «Αν η ιστορία επαναλαμβάνεται και το απροσδόκητο πάντα συμβαίνει, πόσο ανεπίδεκτος μαθήσεως απο την εμπειρία είναι ο άνθρωπος;», George Bernard Shaw
- «Το μόνο καθήκον μας απέναντι στην ιστορία είναι να την ξαναγράψουμε», Oskar Wilde
- «Όταν ένας σπουδαστής αλλάζει το ρου της ιστορίας, κατα πασα πιθανότητα δίνει εξετάσεις!», Franklin Jones

Περισσότερα

Τελευταία ανανέωση: 13 Φεβρουαρίου 2007

εμφ. επεξ. Άλλες Βικιπύλες

Αρχαιολογία | Γλώσσα | Ιστορία | Κρήτη | Μυθολογία | Οικονομία | Ορθοδοξία | Τέχνη | Τεχνολογία | Υπολογιστές

Ανακτήθηκε από "http://el.wikipedia.org../../../%CE%B2/%CE%B9/%CE%BA/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%92%CE%B9%CE%BA%CE%B9%CF%80%CF%8D%CE%BB%CE%B7_%CE%99%CF%83%CF%84%CE%BF%CF%81%CE%AF%CE%B1_d89f.html"

Κατηγορίες: Βικιπύλες

##### Views

- Σχετικά με
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Brezhoneg
- Български
- Català
- Dansk
- Deutsch
- English
- Español
- Français
- Italiano
- עברית
- ქართული
- Lëtzebuergesch
- Lietuvių
- Magyar
- Nederlands
- 日本語
- ‪Norsk (bokmål)‬
- Polski
- Português
- Русский
- Slovenščina
- Српски / Srpski
- Suomi
- Svenska
- Türkçe
- 粵語
- 中文